2022.7.29.
HU
Az Európai Unió Hivatalos Lapja
L 200/25
A BIZOTTSÁG (EU) 2022/1322 VÉGREHAJTÁSI RENDELETE (2022. július 25.) az (EU) 2021/632 végrehajtási rendeletnek a határállomásokon végzett hatósági ellenőrzés alá vont állati eredetű termékek, állati melléktermékek és összetett élelmiszer-készítmények jegyzéke tekintetében történő módosításáról (EGT-vonatkozású szöveg)
AZ EURÓPAI BIZOTTSÁG
tekintettel az Európai Unió működéséről szóló szerződésre, tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017.
március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 47. cikke (2) bekezdése első albekezdésének a) pontjára, mivel: (1)
Az (EU) 2021/632 bizottsági végrehajtási rendelet (2) előírja, hogy a Bizottságnak meg kell határoznia azon állatok, állati eredetű termékek, szaporítóanyagok, állati melléktermékek és a belőlük származó termékek, összetett élelmiszer-készítmények, valamint széna és szalma jegyzékét, amelyeket a határállomásokon hatósági ellenőrzésnek kell alávetni, feltüntetve azoknak a 2658/87/EGK tanácsi rendeletben (3) előírt kombinált nómenklatúra (KN) szerinti kódját.
(2)
Az (EU) 2019/625 felhatalmazáson alapuló bizottsági rendelet (4) 3., 5. és 12. cikke behozatali követelményeket ír elő a 2658/87/EGK rendelet I. mellékletének második részében megadott, bizonyos KN-kódok és Harmonizált Rendszerkódok (a továbbiakban: HR-kódok) alatt szereplő áruszállítmányokra vonatkozóan.
Ezeket a rendelkezéseket az (EU) 2022/887 felhatalmazáson alapuló bizottsági rendelet (5) módosította.
Az (EU)2022/887 felhatalmazáson alapuló rendelet a hiányzó kódok hozzáadásával és a már nem releváns kódok törlésével pontosítja az alkalmazandó kódokat.
Ezért helyénvaló felvenni az (EU) 2021/632 végrehajtási rendelet mellékletében szereplő jegyzékekbe a 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 és 3002 49 00 vámtarifaszámokat és KN-kódokat annak érdekében, hogy elkerülhető legyen a kétértelműség azzal kapcsolatban, hogy mely áruszállítmányokat kell hatósági ellenőrzésnek alávetni a határállomásokon.
(1) HL L 95., 2017.4.7., 1. o. (2) A Bizottság (EU) 2021/632 végrehajtási rendelete (2021.
április 13.) az (EU) 2017/625 európai parlamenti és tanácsi rendeletnek a határállomásokon végzett hatósági ellenőrzés alá vont állatok, állati eredetű termékek, szaporítóanyagok, állati melléktermékek és a belőlük származó termékek, összetett élelmiszer-készítmények, valamint széna és szalma jegyzéke tekintetében történő alkalmazására vonatkozó szabályok megállapításáról, továbbá az (EU) 2019/2007 bizottsági végrehajtási rendelet és a 2007/275/EK bizottsági határozat hatályon kívül helyezéséről (HL L 132., 2021.4.19., 24. o.).
(3) A Tanács 2658/87/EGK rendelete (1987.
július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
(4) A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).
(5) A Bizottság (EU) 2022/887 felhatalmazáson alapuló rendelete (2022.
március 28.) az (EU) 2019/625 felhatalmazáson alapuló rendeletnek a Kombinált Nómenklatúra és a Harmonizált Rendszer szerinti kódok, valamint egyes összetett élelmiszer-készítményekre vonatkozó behozatali feltételek tekintetében történő módosításáról, az (EU) 2019/2122 felhatalmazáson alapuló rendeletnek a határállomásokon végzett hatósági ellenőrzések alól mentesített bizonyos áruk és kedvtelésből tartott madarak tekintetében történő módosításáról, valamint az (EU) 2021/630 felhatalmazáson alapuló rendeletnek a határállomásokon végzett hatósági ellenőrzések alól mentesített összetett élelmiszer-készítményekre vonatkozó követelmények tekintetében történő módosításáról (HL L 154., 2022.6.7., 23. o.).